section_heading: Radnja
paragraph_text: U Rimu, Komod ponovno otvara gladijatorske borbe kako bi odao počast očevoj smrti, a Proksimova gladijatorska družina je angažirana da sudjeluje. U oživljavanju Bitke kod Zame (pogrešno nazvane Bitkom kod Kartage) u Koloseju, Maksimo predvodi Proksimove gladijatore do konačne pobjede protiv puno moćnijeg protivnika, na opće oduševljenje publike. Komod se spušta u arenu kako bi upoznao pobjednike i osupne se nakon što je ugledao Maksima. Car, u nemogućnosti da ubije Maksima zbog oduševljene gomile, odlazi iz arene namrgođen.